HTECH ย้ายเข้า SET เดือนหน้า! มั่นใจรายได้ปี 60 โตกระฉูด
HTECH ลุยย้ายเทรด SET เดือนหน้า! หวังเปิดโอกาสให้กองทุนต่างประเทศเข้าลงทุน มั่นใจกำไรปีนี้โตกว่า 10% หลังมีคำสั่งซื้อชิ้นส่วนฮาร์ดดิสก์ไดร์ฟ - ชิ้นส่วนยานยนต์เพิ่มขึ้น
13 มี.ค. 2560

นายพีท ริมชลา กรรมการผู้จัดการ บริษัท แฮลเซี่ยน เทคโนโลยี่ จำกัด (มหาชน) หรือ HTECH เปิดเผยผ่านรายการ “ข่าวหุ้นเจาะตลาด ออนเรดิโอ” ทาง FM 98.5 MHz สถานีข่าวจริง สปริงเรดิโอ ช่วงเวลา 9.30-11.00 น. ว่าบริษัทเดินหน้าย้ายการซื้อขายหุ้นจากตลาดหลักทรัพย์เอ็ม เอ ไอ (mai) เข้าจดทะเบียนซื้อขายในตลาดหลักทรัพย์แห่งประเทศไทย (SET) เพื่อให้นักลงทุน กลุ่มกองทุนสถาบันทั้งใน และต่างประเทศสนใจเข้ามาลงทุน รวมไปถึงการขยายธุรกิจด้วย ซึ่งคาดว่าจะได้รับอนุมัติย้ายตลาดได้ภายในเดือนเมษายนนี้
ขณะที่ในปี 60 บริษัทตั้งเป้ารายได้เติบโตไม่ต่ำกว่า 8-10% จากปีที่ผ่านมา เนื่องจากมีคำสั่งซื้อสินค้าเพิ่มขึ้นจากลูกค้าในอุตสาหกรรมผลิตชิ้นส่วนฮาร์ดดิสก์ไดร์ฟ (HDD) ขณะที่อุตสาหกรรมชิ้นส่วนยานยนต์ในต่างประเทศมีคำสั่งซื้อเพิ่มขึ้นเช่นกัน